ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานครและระหว่างจังหวัด[๑] ตามที่ได้มีประกาศคณะกรรมการควบคุมการขนส่งทางบกกลางฉบับลงวันที่ ๒๗ พฤษภาคม ๒๕๓๑, ฉบับลงวันที่ ๒๖ สิงหาคม ๒๕๓๔ และฉบับลงวันที่ ๒๘พฤศจิกายน ๒๕๓๙แต่งตั้งคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานคร และระหว่างจังหวัดและกำหนดอำนาจหน้าที่ของคณะอนุกรรมการดังกล่าวนั้นบัดนี้ คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานครและระหว่างจังหวัดฉะนั้น อาศัยอำนาจตามความในมาตรา ๒๑แห่งพระราชบัญญัติการขนส่งทางบก พ.ศ. ๒๕๒๒และโดยมติคณะกรรมการควบคุมการขนส่งทางบกกลาง ในการประชุมครั้งที่ ๑๗/๒๕๔๒เมื่อวันที่ ๗ กันยายน ๒๕๔๒ให้ปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานครและระหว่างจังหวัด เป็น ๒ คณะและมีอำนาจหน้าที่ดังนี้(๑)คณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในกรุงเทพมหานครประกอบด้วย๑. รองอธิบดี (ฝ่ายบริหาร)กรมการขนส่งทางบก เป็นประธานอนุกรรมการ๒. ผู้อำนวยการสำนักควบคุมการขนส่งเป็นกรมการขนส่งทางบก เป็นอนุกรรมการ๓. ผู้อำนวยการกองวิชาการและวางแผนกรมการขนส่งทางบก เป็นอนุกรรมการ๔. ผู้อำนวยการส่วนกิจการขนส่งกรมการขนส่งทางบก เป็นอนุกรรมการ๕. หัวหน้าฝ่ายใบอนุญาตประกอบการขนส่งไม่ประจำทางกรมการขนส่งทางบก เป็นอนุกรรมการ๖. หัวหน้าฝ่ายงานคณะกรรมการการขนส่ง กรมการขนส่งทางบก เป็นอนุกรรมการ และเลขานุการ๗. เจ้าหน้าที่ฝ่ายงานคณะกรรมการการขนส่ง กรมการขนส่งทางบก เป็นผู้ช่วยเลขานุการให้คณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในกรุงเทพมหานคร มีอำนาจหน้าที่ในการพิจารณาให้ความเห็นชอบในการกำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานครและระหว่างจังหวัด ตามมาตรา ๓๒แห่งพระราชบัญญัติการขนส่งทางบก พ.ศ. ๒๕๒๒ ตามหลักเกณฑ์ที่คณะกรรมการควบคุมการขนส่งทางบกกลางกำหนดเฉพาะผู้ขออนุญาตที่มีภูมิลำเนาหรือสำนักงานใหญ่ตั้งอยู่ภายในเขตกรุงเทพมหานคร(๒)คณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางประจำจังหวัดทุกจังหวัดยกเว้นกรุงเทพมหานคร ประกอบด้วย๑. ผู้ว่าราชการจังหวัด เป็นประธานอนุกรรมการ๒. ผู้บังคับการตำรวจภูธรจังหวัดหรือผู้แทน เป็นอนุกรรมการ๓. อัยการจังหวัด หรือผู้แทน เป็นอนุกรรมการ๔. ขนส่งจังหวัด เป็นอนุกรรมการ๕. หัวหน้าฝ่ายวิชาการขนส่งสำนักงานขนส่งจังหวัด เป็นอนุกรรมการ๖. เจ้าหน้าที่ฝ่ายวิชาการขนส่งสำนักงานขนส่งจังหวัด เป็นผู้ช่วยเลขานุการ และเลขานุการให้คณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางประจำจังหวัดทุกจังหวัดยกเว้นกรุงเทพมหานครมีอำนาจหน้าที่ในการพิจารณาให้ความเห็นชอบในการกำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งระหว่างจังหวัด ตามมาตรา ๓๒แห่งพระราชบัญญัติการขนส่งทางบก พ.ศ. ๒๕๒๒ตามหลักเกณฑ์ที่คณะกรรมการควบคุมการขนส่งทางบกกลางกำหนดเฉพาะผู้ขออนุญาตที่มีภูมิลำเนา หรือสำนักงานใหญ่ตั้งอยู่ภายในเขตจังหวัดทั้งนี้ ตั้งแต่วันที่ ๑ ตุลาคม ๒๕๔๒ เป็นต้นไปประกาศ ณ วันที่ ๒๐ กันยายน พ.ศ. ๒๕๔๒มหิดล จันทรางกูรปลัดกระทรวงคมนาคมประธานกรรมการควบคุมการขนส่งทางบกกลางภคินี/แก้ไข๑๓ พฤษภาคม ๒๕๔๕โชติกานต์/ปรับปรุง๒๓ มีนาคม ๒๕๕๘[๑] ราชกิจจานุเบกษาเล่ม ๑๑๖/ตอนที่ ๙๔ ง/หน้า ๑๒๘/๒๕ พฤศจิกายน ๒๕๔๒